เฉิ่ม

เฉิ่ม เป็นภาพยนตร์ไทยที่ออกฉายในปี พ.ศ. 2548 ผลงานกำกับเรื่องที่สองของ คงเดช จาตุรันต์รัศมี นักเขียนบทผู้เคยมีผลงานจาก สยิว เดอะเล็ตเตอร์ จดหมายรัก และผู้เขียนบทปรับแก้ใน ต้มยำกุ้ง

 เรื่องย่อ 
เรื่องราวความรักและความผูกพันของ สมบัติ ดีพร้อม (เพ็ชรทาย วงศ์คำเหลา หรือ หม่ำ จ๊กมก) คนขับรถแท็กซี่กะดึก ผู้มีบุคลิกเฉิ่มๆ เหมือนกับชื่อภาพยนตร์ ชอบฟังเพลงสุนทราภรณ์ทางวิทยุเอเอ็ม ชอบเขียนจดหมายเข้าไปในรายการวิทยุ ชอบกินต้มเลือดหมูร้านเดิมๆ เหมือนกันทุกวัน คนขับแท็กซี่ที่มีอดีตที่ขมขื่น กับ นวล (วรนุช วงษ์สวรรค์) สาวบริการในอาบอบนวด

 เกร็ด 
 รถแท็กซี่ที่สมบัติขับ มีป้ายทะเบียน ทน.2514   เลข 2514 เป็นปีเกิดของผู้กำกับ
 บท เอื้อ อาทร เกย์เฒ่าผู้โดยสารแท็กซี่ที่สมบัติเก็บเงินได้ ถูกวิจารณ์ว่าล้อเลียน ครูเอื้อ สุนทรสนาน โดยใช้นักแสดงที่หน้าคล้ายครูเอื้อ และถูกแฟนเพลงสุนทราภรณ์ทักท้วง นอกจากนี้ยังมีนัยยะเสียดสีสารพัดโครงการบ้านเอื้ออาทร ในรัฐบาล นาย ทักษิณ ชินวัตร
 บทเพลงประกอบส่วนใหญ่จะเป็นบทเพลงของวงดนตรีสุนทราภรณ์ เช่น ฉันยังคอย(เอื้อ สุนทรสนาน)  ,เพลงรักของเธอ(เอื้อ สุนทรสนาน)  ,ข้องจิต(เอื้อ สุนทรสนาน),(พูลศรี เจริญพงษ์)  ,ปองใจรัก(มัณฑนา โมรากุล,เอื้อ สุนทรสนาน)  ,หนึ่งน้องนางเดียว(เอื้อ สุนทรสนาน)  ,นวลปรางนางหมอง(เอื้อ สุนทรสนาน)  ,บางกอกลาที(เอื้อ สุนทรสนาน,ชวลี ช่วงวิทย์) ,ยอดรักยอดขวัญ(วินัย จุลละบุษปะ),(รวงทอง ทองลั่นธม) เป็นต้น

 อ้างอิง 

 เฉิ่ม (2548) ที่ฐานข้อมูลภาพยนตร์และละครไทย
 มิดไนท์เพลงรัก (เฉิ่ม ) ความดีมีจริง /FS
 เฉิ่ม ศาลาเฉลิมกรุง
 เฉิ่ม (Midnight , My Love)
 ภาพยนตร์เรื่อง เฉิ่ม
 เฉิ่ม ภาพยนตร์นำแสดงโดย หม่ำ จ๊กมก 
 หม่ำ จ๊กมก FANCLUB is on Facebook.

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์ที่กำกับโดย คงเดช จาตุรันต์รัศมี
หมวดหมู่:ภาพยนตร์รักไทย
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ตลกไทย
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ